ΠΡΟΔΙΑΓΡΑΦΕΣ
ΓΙΑ ΤΙΣ ΓΡΑΠΤΕΣ ΕΡΓΑΣΙΕΣ

Μορφή Παραδοτέου

1. Εξώφυλλο
2. Περιεχόμενα
3. Εισαγωγή
4. Κυρίως Μέρος
5. Ανακεφαλαίωση
6. Βιβλιογραφία

ΕΞΩΦΥΛΛΟ:

Υπόδειγμα για το εξώφυλλο της γραπτής εργασίας:

Στην πρώτη σελίδα της εργασίας θα πρέπει να υπάρχει ένα εξώφυλλο στο οποίο να αναφέρεται η ειδικότητα και το εξάμηνο του σπουδαστή, το μάθημα στο οποίο αναφέρεται η εργασία , το
ακαδημαϊκό έτος και τα στοιχεία του ΙΕΚ Ηγουμενίτσας.

|  |
| --- |
| **Υπουργείο Παιδείας & Θρησκευμάτων****Γενική Γραμματεία Επαγγελματικής Εκπαίδευσης, Κατάρτισης Δια Βίου Μάθησης & Νεολαίας****Δημόσιο ΙΕΚ Ηγουμενίτσας** |
| **Τμήμα: …………………….** **Εξάμηνο:………………** |
| **Μάθημα:……………………………….****Τίτλος Εργασίας:………………………**  |
| **Ονομ/πο καταρτιζόμενου:………………………………..****Ονομ/μο καθηγητή: …………………………………….** |
| **Ηγουμενίτσα****Ιανουάριος, 2022** |

**Οδηγίες για την Μορφή της Εργασίας**

Η γραπτή εργασία σας θα πρέπει να αναρτηθεί, μέχρι την **12η Εβδομάδα κατάρτισης**, **αποκλειστικά** στην πλατφόρμα E-Class και να αποθηκευτεί σε ένα από τα ακόλουθα format: PDF, JPEG, TIFF, DOC,DOCX.

Οι προδιαγραφές ως προς τη μορφή και τα μέρη της εργασίας είναι οι ακόλουθες:

- Χρησιμοποιείστε χαρακτήρες 12 pt και διάστημα 1.5 ́, γραμματοσειρά Arial ή Times New Roman.

Το κείμενο να έχει πλήρη στοίχιση και με παραγράφους, κατά προτίμηση με διάστιχο 1,5.

* Οι εργασίες θα πρέπει να έχουν έκταση περίπου 1.000 λέξεις (αυτό αντιστοιχεί σε καθαρό κείμενο 2,5 σελίδων).

**Ενδεικτική Μορφή Περιεχομένων Εργασίας**

Περιεχόμενα

[ΠΕΡΙΕΧΟΜΕΝΑ 4](#_Toc99029963)

[ΕΙΣΑΓΩΓΗ 4](#_Toc99029964)

[ΚΥΡΙΩΣ ΜΕΡΟΣ 4](#_Toc99029965)

[ΣΥΜΠΕΡΑΣΜΑΤΑ 5](#_Toc99029966)

[ΒΙΒΛΙΟΓΡΑΦΙΑ 5](#_Toc99029967)

# ΠΕΡΙΕΧΟΜΕΝΑ

Φτιάχνουμε ένα πίνακα περιεχομένων (Γραμμή εργαλείων-Αναφορές-Πίνακας
Περιεχομένων) που να αντιστοιχεί στη δομή της εργασίας μας και που να παραπέμπει σε αριθμούς σελίδων. Φτιάχνουμε δηλαδή έναν απλό πίνακα περιεχομένων, που αποτελείται από τις επικεφαλίδες και τους υπότιτλους κάθε θέματος της εργασίας και μπορούμε να τον αλλάζουμε στη συνέχεια, καθώς δηλαδή θα γράφουμε την εργασία μας.

ΕΙΣΑΓΩΓΗ
Στην εισαγωγή θα πρέπει να παρουσιάζεται το αντικείμενο (και το είδος) της εργασίας, θα εντάσσεται αυτό στο ευρύτερο πλαίσιο της εργασίας και θα εξηγείται ο τρόπος που δουλέψατε και δομήσατε την εργασία σας. Αναλυτικότερα στην εισαγωγή, παρουσιάζουμε τη δομή της εργασίας. Π.χ. «Με αυτή την εργασία σκοπός είναι να εξεταστεί το παρακάτω θέμα... Στο πρώτο κεφάλαιο (ή στην πρώτη ενότητα) θα γίνει αναφορά το τάδε ερώτημα... Το δεύτερο κεφάλαιο διαπραγματεύεται το δείνα ζήτημα..., κ.λπ.».
Σκοπός της εισαγωγής είναι να βοηθήσει τον αναγνώστη να αντιληφθεί το στόχο και τη διάρθρωση της εργασίας μας.

# ΚΥΡΙΩΣ ΜΕΡΟΣ

Διακρίνεται σε ενότητες με αυτόνομους τίτλους. Στο κυρίως μέρος της εργασίας
αναπτύσσουμε το θέμα και την επιχειρηματολογία μας.
Το κυρίως μέρος της εργασίας μας θα πρέπει να είναι χωρισμένο σε συγκεκριμένες
θεματικές ενότητες (μέρη, κεφάλαια, υποκεφάλαια). Οι ενότητες αυτές θα αποτελούν τα επιμέρους κομμάτια της εργασίας και θα φέρουν τους δικούς τους τίτλους.

**Η σύνδεση με το ευρύτερο αντικείμενο της εργασίας**

Η εργασία σας, σε όποια κατηγορία κι αν ανήκει, οφείλει να εντάσσει το θέμα που
εξετάζει μέσα στο πλαίσιο του μαθήματος, ιδιαίτερα της ενότητας στην οποία ανήκει το θέμα της εργασίας σας και των ζητημάτων που σας απασχόλησαν σε αυτήν. Πρακτικά αυτό σημαίνει ότι θα πρέπει να αξιοποιείτε το υλικό που σας έχει δοθεί (από τα εγχειρίδια ή από links) προκειμένου να αποτυπώνονται στη δουλειά σας οι γνώσεις που έχουν αποκτηθεί αλλά και η έρευνα που έχει πραγματοποιηθεί.

# ΣΥΜΠΕΡΑΣΜΑΤΑ

Συνήθως περιλαμβάνει μια σύνοψη των όσων προηγήθηκαν. Μπορεί όμως να περιλαμβάνει συμπεράσματα στα οποία καταλήξαμε αλλά και τυχόν ερωτήματα σχετικά με το θέμα της εργασίας, τα οποία παραμένουν για εμάς ανοικτά.

ΒΙΒΛΙΟΓΡΑΦΙΑ
Εργασία που δεν έχει βιβλιογραφικές παραπομπές δεν θα γίνεται δεκτή.
Υπενθυμίζεται ότι όλοι/όλες οφείλετε να παραπέμπετε οπωσδήποτε στη βιβλιογραφία
ή/και στις πηγές που χρησιμοποιήσατε, με συστηματικό και ενιαίο τρόπο.

Η παράθεση χωρίων από κείμενα άλλων συγγραφέων, είτε πρόκειται για χωρία
από κάποιο βιβλίο ή άρθρο είτε για χωρία που έχουμε βρει στο Internet, χωρίς τη
χρήση εισαγωγικών και χωρίς παραπομπή, εμπίπτει στο αδίκημα της
ΛΟΓΟΚΛΟΠΗΣ το οποίο συνιστά ΑΔΙΚΗΜΑ.

ΠΑΡΑΔΕΙΓΜΑΤΑ:
Κουμπουρλής Γιάννης (1998β), «Εννοιολογικές πολυσημίες και πολιτικό πρόταγμα: ένα παράδειγμα από τον Κ. Παπαρρηγόπουλο», Τα Ιστορικά, τόμος 15ος, τ. 28-29 (Ιούνιος- Δεκέμβριος), σ. 31-58.

Mossé Claude & Schnapp-Gourbeillon Annie (1999), Επίτομη ιστορία της
αρχαίας Ελλάδας, μτφρ. Λύντια Στεφάνου, Παπαδήμας, Αθήνα, 2η έκδοση.